Altera carta de Sancto Lupo. Volumus omnes scire quod quidquid Guido Normannus dare voluerit sanctae Cluniacensi et Marciniacensi ecclesiae de his quae tenet ab Arnulfo Calderone et a Stephano de Bosco et a Raymundo de Colundono, quod Arnulfus Calderon hoc laudavit et concessit, his astantibus testibus: ipso Widone Normanno et Widone de Toreico nepote ejus et Widone Ravenello, et ex parte Arnulfi Calderonis Aymone de Toreico. Et Stephanus de Bosco et Raymundus de Colundono Sylviniaci hoc laudaverunt et concesserunt die crastina post festivitatem omnium Sanctorum. Cujus rei testes sunt ipse Wido Normannus et Wido Ravenellus et Guido Espanellus et Archimbaldus filius ejus et Peregrinus de Luciniaco, praefectus Guidonis Normanni; et ex parte Stephani de Bosco et Raymundo de Colundono testes sunt Umbaldus de Borbone et Giraldus de Pariniaco. Factum est autem anno Dominicae incarnationis 1119, papa Calixto sanctae Romanae Ecclesiae praesidente, Ludovico rege Francorum regnante, Archimbaldo Aymonis filio honorem Borbonensem obtinente. Hanc cartam fecit Ærymannus prior claustri Sylviniacensis.